b'\n_START_ARTICLE_\nAntti-palkinto\n_START_PARAGRAPH_\nAntti-palkinto tai Antti-patsas on Sanomalehtien Liiton paikallislehtijaoston (ent. Suomen Paikallislehtien Liitto), Paikallislehtien p\xc3\xa4\xc3\xa4toimittajayhdistyksen ja Suomen Paikallismediat Oy:n vuosittain jakama tunnustus yhteis\xc3\xb6lle, joka on toiminnallaan edist\xc3\xa4nyt paikallislehdille t\xc3\xa4rkeit\xc3\xa4 arvoja. Palkinto on nimetty ensimm\xc3\xa4isen suomenkielisen sanomalehden julkaisijan Antti Lizeliuksen mukaan. _NEWLINE_Vuosina 1981\xe2\x80\x931992 valtakunnallisia Antti-patsaita jaettiin tunnustuksena joko henkil\xc3\xb6lle tai yhteis\xc3\xb6lle, sen j\xc3\xa4lkeen vain yhteis\xc3\xb6ille._NEWLINE_Valtakunnallisen palkinnon lis\xc3\xa4ksi jaetaan alueellisia Maakunta-Antti-palkintoja ja yksitt\xc3\xa4isten paikallislehtien palkintoja._NEWLINE_Paikallislehdist\xc3\xb6n pronssisen Antin on suunnitellut kuvanveist\xc3\xa4j\xc3\xa4 Kari Ovaska. Antti-palkintojen virallinen jakop\xc3\xa4iv\xc3\xa4 on Antin nimip\xc3\xa4iv\xc3\xa4 30. marraskuuta._NEWLINE_Patsasta ei jaettu ollenkaan vuonna 2015. Paikallislehdet p\xc3\xa4\xc3\xa4tyiv\xc3\xa4t ratkaisuun kiinnitt\xc3\xa4\xc3\xa4kseen huomiota Postin toimintaan.'